
Ministru kabineta noteikumi Nr. 716
Rīgā 2021. gada 26. oktobrī (prot. Nr. 72 29. §)
Grozījumi Ministru kabineta 2016. gada 3. maija noteikumos Nr. 279 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi"
Izdoti saskaņā ar Eiropas Savienības struktūrfondu
un Kohēzijas fonda 2014.–2020. gada plānošanas perioda
vadības likuma 20. panta 13. punktu
· Izdarīt Ministru kabineta 2016. gada 3. maija noteikumos Nr. 279 "Darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt MVK izveidi un attīstību, īpaši apstrādes rūpniecībā un RIS3 prioritārajās nozarēs" 3.1.1.6. pasākuma "Reģionālie biznesa inkubatori un radošo industriju inkubators" īstenošanas noteikumi" (Latvijas Vēstnesis, 2016, 90. nr.; 2018, 18. nr.; 2019, 22. nr.; 2020, 71C., 146. nr.; 2021, 42. nr.) šādus grozījumus:
· 1. Izteikt 4.1. apakšpunktu šādā redakcijā:
· "4.1. pieejamais attiecināmais finansējums reģionālajiem biznesa inkubatoriem pasākuma īstenošanai ir ne vairāk kā 29 817 649 euro, ko veido Eiropas Reģionālās attīstības fonda finansējums 25 345 000 euro apmērā un valsts budžeta finansējums 4 472 649 euro apmērā;".
· 2. Izteikt 6.1.1. apakšpunktu šādā redakcijā:
· "6.1.1. līdz 2023. gada 31. decembrim:
· 6.1.1.1. atbalstīto komersantu skaits, kas saņem grantus, – 580 komersanti;
· 6.1.1.2. atbalstīto jaunizveidoto komersantu skaits – 1030 komersanti;
· 6.1.1.3. nodarbinātības pieaugums atbalstītajos komersantos – 2150 pilnas slodzes ekvivalenti;
· 6.1.1.4. specifiskais iznākuma rādītājs – radošo industriju jomas komersantu skaits, kuri saņem atbalstu, – 90 komersanti;
· 6.1.1.5. specifiskais iznākuma rādītājs – gala labuma guvēju skaits, kuri saņem nefinansiālu atbalstu pirmsinkubācijas veidā, – 2500 gala labuma guvēji;
· 6.1.1.6. komersantu skaits, kuri saņem nefinansiālu atbalstu, – 1030 komersanti;".
· 3. Izteikt 17.3. apakšpunktu šādā redakcijā:
· "17.3. piešķir atbalstu gala labuma guvējiem šo noteikumu 15.1. un 15.2. apakšpunktā minēto darbību veikšanai. Gala labuma guvējus izvēlas no komersantiem, kas iesnieguši atbalsta pieteikumu Valsts platformā biznesa attīstībai www.business.gov.lv, un izvērtē, ievērojot finansējuma saņēmēja izstrādāto kārtību, kādā izvēlas gala labuma guvējus, piešķir un uzskaita atbalstu."
· 4. Izteikt 18. punktu šādā redakcijā:
· "18. Finansējuma saņēmējs šo noteikumu 15. punktā minētās atbalstāmās darbības īsteno savu funkciju ietvaros vai ārpakalpojumu veidā, veicot iepirkumu atbilstoši publisko iepirkumu procedūru regulējošiem normatīvajiem aktiem. Iepirkums (konkrēta pakalpojuma vai preču iegāde) jāveic saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru."
· 5. Izteikt 34.2 punktu šādā redakcijā:
· "34.2 Ja tiek pārkāptas regulas Nr. 1407/2013 prasības, valsts atbalsta saņēmējs no līdzekļiem, par kuriem nav saņemts valsts atbalsts, atmaksā finansējuma saņēmējam visu projekta ietvaros saņemto de minimis atbalstu, kas piešķirts saskaņā ar attiecīgo regulu, atbilstoši Komercdarbības atbalsta kontroles likuma IV vai V nodaļas nosacījumiem."
· 6. Izteikt 35.4. apakšpunktu šādā redakcijā:
· "35.4. pakalpojumu un preču iegādē piemēro normatīvos aktus publisko iepirkumu jomā (iepirkums jāveic saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci neierobežojošu procedūru);".

